b'\n_START_ARTICLE_\nTvedestrand helselag\n_START_PARAGRAPH_\nTvedestrand helselag ble stiftet i 2. desember 1907 under navnet Tvedestrand Sygepleieforening. Sitt n\xc3\xa5v\xc3\xa6rende navn fikk foreningen i 1964. Foreningen v\xc3\xa6rt har siden 1911 v\xc3\xa6rt medlem av Nasjonalforeningen for folkehelsen.\n_START_SECTION_\nHistorikk\n_START_PARAGRAPH_\nForeningen ble stiftet etter inspirasjon fra et foredrag som ble holdt av statsministerfrue Fredrikke Marie Qvam. Foreningen ble stiftet dagen etter foredraget. Kvinner fra Holt og Tvedestrand samlet seg og dannet forening. M\xc3\xa5let var \xc3\xa5 arbeide for \xc3\xa5 f\xc3\xa5 en sykepleier til Tvedestrand og l\xc3\xb8nne henne. Samt og hjelpe syke og trengende. Kontingenten var p\xc3\xa5 1 kr. \xc3\xa5rlig. Foreningen hadde om lag 150 medlemmer ved oppstarten. F\xc3\xb8rste formann var Fru Elise Storsten._NEWLINE_I 1910 fikk de sin f\xc3\xb8rste sykepleierske og i 1911 ble de medlem av nasjonalforeningen mot tuberkulose. I 1948 gikk de sammen med Holt om en kontrollstasjon for spedbarn i Tvedestrand r\xc3\xa5dhuset._NEWLINE_Under krigen ble det opprettet suppekj\xc3\xb8kken i R\xc3\xa5dhuset, med den hensikt \xc3\xa5 hjelpe de gravide og syke slik at de slapp \xc3\xa5 st\xc3\xa5 i k\xc3\xb8. Skolebarna ble ogs\xc3\xa5 gitt mat p\xc3\xa5 samme sted hver dag._NEWLINE_Hjemmehjelp til de eldre kommer i gang for f\xc3\xb8rste gang i 1959.\n_START_SECTION_\nArkivet\n_START_PARAGRAPH_\nArkivet etter Tvedestrand helselag befinner seg p\xc3\xa5 Kuben i Arendal. Arkivet utgj\xc3\xb8r om lag en hyllemeter og inneholder m\xc3\xb8teb\xc3\xb8ker, regnskapsb\xc3\xb8ker, korrespondanse og avisutklipp.'